S.A. Weather and Disaster Information Service, South Africa: Intydse Weerwaarneming: Polokwane - 11 Desember 2011 18h53 SAST
Intydse Weerwaarneming: Polokwane - 11 Desember 2011 18h53 SAST
Fred Calitz van Polokwane skryf: Na ‘n naweek van aanhoudende sagte reën het sononder Sondagaand hierdie asemrowende mooi skouspel opgetower!
SAWDIS: Dankie vir die fotos, Fred. Ek het die afgelope naweek op 'n plaas buite Mosselbaai spandeer en die geleentheid gehad om werklikwaar die mooi van die natuur te ervaar. Die "batterye" is nou sommer weer gelaai en ons het krag vir die week wat voorlê.
12/11/2011 07:30:00 PM Kopdokter: Só kweek jy kampioene | Netwerk24
Kopdokter: Só kweek jy kampioene
Deur Stephen Nell 23 Mei 2020 07:37
Baie ouers (veral pa’s) wil mos graag sien hoe hul spruit in die Groen-en-goud voor tienduisende ondersteuners uitdraf of op ’n podium staan, maar in die proses van ouerskap raak die belangrikste ding soms verlore: Die verantwoordelikheid daarvan om van jou kind ’n kampioen in die lewe te maak.
Die dekblad van Henning Gericke se nuwe boek, Inspiring Parents: Creating Champions in Sport and Life.
Oplaas is hier nou ’n handleiding vir ouers, geskryf deur Henning Gericke, wat die Springbokke se sielkundige was toe hulle in 2007 die Wêreldbeker-toernooi gewen het. En selfs ouers van kinders wat nie in sport presteer nie, kan gerus ook loer na Gericke se sesde boek: Inspiring Parents: Creating Champions in Sport and Life.
“Dit gaan nie net oor sport nie. Jy maak jou kind ’n kampioen in die lewe, leer hom hoe om self konflik te hanteer, hoe om ’n afrigter te ondersteun en hoe om ’n spanspeler te wees,” sê Gericke.
“Die belangrike ding is dat ons ’n definisie moet vind van wat jou ’n kampioen in die lewe maak. ’n Kampioen is nie noodwendig die persoon wat gaan wen of vir die Bokke gaan speel nie.”
Gericke sê jare se ervaring het hom laat besef dat dit baie belangrik is om ouers te kry om ’n kopskuif te maak oor wat sukses behels.
“As ’n ouer se fokus is dat sy kind móét wen, maak jy dit vir hom baie moeiliker. Die boek is om ouers uit te daag om anders te dink oor hoe om hul kinders te motiveer en die beste uit hulle te haal,” sê hy.
Waarom raak soveel talentvolle kinders ná ’n Cravenweek-toernooi verlore? Omdat talent, nie effort nie, oorbeklemtoon word.
“Die kind, afrigter en ouers is eintlik ’n span. Die afrigter wil sy ding doen, maar die ouer het sy manier en sal hom (die afrigter) dalk agter sy rug voor die kind kritiseer. Jy moet daardie belyning reg kry. As jy nie die afrigter as die belangrikste gesagsfiguur ag nie, leer jy jou kind om hom te ondermyn en skep daardeur swak interpersoonlike vaardighede. Dit sal later na sy werksituasie oorspoel.”
Benewens die Springbokke, het Henning Gericke ook al sportspanne soos die Stormers en Proteas gehelp om kopfiks te bly. Foto: Gallo Images
Gericke benadruk ook in sy span dat talent eintlik maar ’n klein rol in sukses speel. Die belangrikste faktor is harde werk.
“Waarom raak soveel talentvolle kinders ná ’n Cravenweek-toernooi verlore? Omdat talent, nie effort nie, oorbeklemtoon word. Dís wat ek jou as ouer leer,” sê Gericke.
Kinders raak kampioene wanneer hulle leer om mislukking te hanteer, dat hulle nie volmaak hoef te wees nie en om spanspelers te wees, verduidelik hy.
Gericke voeg by dat ouers ook nie onredelike eise aan hulself moet stel nie.
“Die uitdaging wat ek vir jou gee, is om te vra hoe jy ’n kampioenouer gaan word,” sê hy.
“Dan sê ek vir jou dat dit eintlik onmoontlik is. Jy gaan nooit ’n kampioenouer wees nie. Jy gáán foute maak, maar jy’s op ’n reistog saam met jou kind. Julle gaan mekaar leer ken en ek neem jou met hierdie boek op daardie reistog.”
* Gericke se boek sal in Junie beskikbaar wees.
Inperking ‘gulde kans’ vir spelers